রাজশাহী, ২৫ জুন (শীর্ষ নিউজ ডটকম): রাজশাহী মহানগরীর সাধুরমোড় বৌবাজার এলাকা থেকে শুক্রবার সকালে নিখোঁজ শিশু আবিরের লাশ রাতে উদ্ধার করেছে স্থানীয়রা। একটি পুকুরে লাশটি ভেসে উঠলে স্থানীয়রা তা উদ্ধার করে।  শিশুটির পিতা সুইট শীর্ষ নিউজ ডটকমকে জানান, শিশু আবির ওরফে আকাশ শুক্রবার সকালে বাড়ির প্রধান ফটক খোলা রেখে বাইরে আসে। এরপর থেকে তার কোন সন্ধান পাওয়া যাচ্ছিলো না।  এদিকে রাতে আবিরের নানা কাউন্সিলর আলমগীর হোসেন আলমগীর স্থানীয় সংবাদপত্র অফিসগুলোতে  নিখোঁজ বিজ্ঞপ্তি দিয়ে যান। সারাদিন ওই এলাকায় মাইকিংও করা হয়। রাতে শিশুটির লাশ পাওয়া যায়।  (শীর্ষ নিউজ ডটকম/ এমআর/ এস/ ০১.৫২ ঘ.)